शहीदों के परिवारजनों को मिलें सुविधाएं: श्रुति
पूर्वसांसद श्रुति चौधरी ने कहा है कि शहीदों के परिवारों को सरकार की तरफ से हर संभव सहायता मिलनी चाहिए। श्रुति चौधरी रविवार को बारवास गांव में शहीद पायलट राजेश श्योराण को श्रद्धांजलि अर्पित करने पहुंची। उन्होंने शहीद के परिजनों को ढांढ़स बंधाते हुए कहा कि राजेश श्योराण ने अपने जीवन को सर्वोच्च बलिदान देते हुए अनेक लोगों की जान बचाई है और दु:ख की इस घड़ी में हम सभी परिवार के साथ हैं। बाद में पत्रकारों से अनौपचारिक बातचीत में पूर्व सांसद श्रुति चौधरी ने आरोप लगाया कि भाजपा सरकार की नीतियों की वजह से आम आदमी की जिंदगी दिन-प्रतिदिन मुश्किल होती जा रही है। प्रदेश में किसानों सहित हर वर्ग के लोगों को बिजली संकट का सामना करना पड़ रहा है और राज्य सरकार बिजली अतिरिक्त बताकर सरेंडर कर रही है। उन्होंने कहा कि अगर सरकार ने बिजली सरेंडर करने का अपना फैसला नहीं बदला तो कांग्रेस आंदोलन करेगी। श्रुति चौधरी ने कहा कि उनके द्वारा भिवानी में मेडिकल काॅलेज सहित पूरे संसदीय क्षेत्र में शुरू किए गए कार्यों को वर्तमान सरकार ने ठप कर दिया है।
hin_Deva hin_Deva